ໜ່ວຍ​ປ່ອນບັດ ​ໄດ້​ເປີດ​ແລ້ວ ​ໃນ​ທົ່ວ​ແຄວ້ນ Scotland ເພື່ອ​ ລົງ​ປະຊາ​ມະຕິ (ສະໄລດ໌/ວີດີໂອ)
ຈະມີປະຊາຊົນຈຳນວນຫຼວງຫຼາຍ ພາກັນ​ໄປລົງ​ປະຊາ​ມະຕິ ໃນມື້ນີ້ ໃນເມື່ອວ່າ ມີຫຼາຍກວ່າ 95 ​ເປີ​ເຊັນ ​ຂອງ​ພວກ​ມີສິດປ່ອນບັດ ໄດ້ພາກັນຈົດທະບຽນແລ້ວນັ້ນ.
ໜ່ວຍປ່ອນບັດທັງຫຼາຍໄດ້ເປີດແລ້ວ ໃນທົ່ວແຄວ້ນ Scotland ສຳຫລັບການລົງປະຊາມະຕິອັນຄັ້ງປະຫວັດສາດທີ່ຈະຕັດສິນວ່າ ແຄວ້ນ ດັ່ງກ່າວ ຄວນຈະແຍກໂຕອອກຈາກອັງກິດ ແລະກາຍ ເປັນປະເທດເອກະລາດຫຼືບໍ່ ບັນດາຜູ້ມີສິດປ່ອນບັດ ຈະພາກັນໄປລົງຄະແນນສຽງ ຫຼື  ຢູ່ຕາມໜ່ວຍປ່ອນບັດຕ່າງໆ ປະມານ 2,600 ບ່ອນ ທີ່ໄດ້ເປີດແລ້ວ ໃນວັນພະຫັດມື້ນີ້ ໃນທົ່ວແຄວ້ນ Scotland ເປັນທີ່ຄາດກັນວ່າ ຈະມີປະຊາຊົນຈຳນວນຫຼວງຫຼາຍ ພາກັນ ໄປລົງປະຊາມະຕິ ໃນມື້ນີ້ໃນເມື່ອວ່າ ມີຫຼາຍກວ່າ 95 ເປີເຊັນ ຂອງພວກມີສິດປ່ອນບັດ ໄດ້ພາກັນຈົດທະບຽນແລ້ວນັ້ນ ການຢັ່ງຫາງສຽງ ເມື່ອບໍ່ດົນຜ່ານມານີ້ ຜົນຂອງການລົງປະຊາມະຕິ ຈະໃກ້ຄຽງກັນ ໃນຂະນະທີ່ ຂະບວນການສະໜັບສະໜຸນ ເພື່ອຄວາມເປັນເອກະລາດ ໄດ້ເພີ້ມຂຶ້ນ ກາຍ 48 ເປີເຊັນ ໃນລະຍະສອງສາມອາທິດທີ່ຜ່ານມານີ້ ສ່ວນຝ່າຍຕ້ານການແຍກ ໂຕອອກເປັນເອກະລາດ ໄດ້ໂຕ້ຖຽງວ່າ ການອອກສຽງ ນັ້ນ ຈະສ້າງຄວາມເສຍຫາຍ ຕໍ່ເສດຖະກິດຂອງ Scotland ແລະ ຈະລົບ ກວນຊີວິດການເປັນຢູ່ສຳຫລັບທຸກໆຄົນ ຖ້າຫາກການເປັນສະຫະພັນ ເປັນເວລາ 307 ປີຂອງ Scotland ກັບອັງກິດ ພັງທະລາຍລົງ